મેરાન્યૂઝ નેટવર્ક. રાજકોટ : વધુ રૂપિયા કમાઈ લેવાની લાલચમાં વેપારીઓ દ્વારા લોકોના આરોગ્ય સાથે કરાતાં ચેડાને અટકાવવા મનપાના આરોગ્ય વિભાગ દ્વારા છેલ્લા ઘણા સમયથી દારોડનો દોર ચાલી રહ્યો છે. જે અંતર્ગત છેલ્લા ચાર દિવસથી વિવિધ સ્થળો પર ખાદ્ય ચીજવસ્તુઓ પર દરોડા પાડવામાં આવી રહ્યા છે. આજરોજ શહેરના માર્કેટિંગ યાર્ડમાં આરોગ્ય વિભાગનો કાફલો ત્રાટક્યો હતો અને 5000 કિલો અખાદ્ય કેરી સહિત કાર્બાઇડના 4600 પાઉચનો નાશ કરવામાં આવ્યો હતો.